钦定古今图书集成/明伦汇编/闺媛典/第074卷 > 黄龙妻殷氏
## 钦定古今图书集成/明伦汇编/闺媛典/第074卷 > 黄龙妻殷氏

按《苏州府志》：“殷氏，嘉定人，黄龙妻。生一子，殇岁馀，龙
亦亡。殷号哭，昼夜不绝声，请于舅姑，愿立后守节，弗
听。里人闻其贤，争欲娶之，或强委禽，舅姑许焉。殷固
请，终弗听。乃跪告其姑曰：‘新妇不得已，将再嫁，幸延
吾母及邹氏姑为别。邹氏姑者，龙之母党。龙幼育于
邹，殷其所娶也。姑许诺，为延二母至，殷具酒食，拜泣’”
曰：“诸大人眠食自爱，儿长与膝下辞矣。”即哭入房，为
改服状，久之不出。既而磔磔有声，视之，自刎死矣，天
启元年事。